16. ΑΠΟΦΑΣΙΣ ΔΙΟΙΚΗΤΙΚΟΥ ΣΥΜΒΟΥΛΙΟΥ Ι.Κ.Α. Αριθ. 9 της 15/28 Μαρτ. 1966 (ΦΕΚ Β΄  181) Περί επεκτάσεως της παρά τω Ι.Κ.Α. ασφαλίσεως εις το προσωπικόν των Σ.Ε.Κ. Λαβόν υπ’ όψιν: α)Τας διατάξεις των άρθρ.2, 3, 4, 7 και 13 του Α.Ν. 1846/51 «περί Κοινωνικών Ασφαλίσεων», ως ετροποποιήθησαν. β)Τας διατάξεις των άρθρ. 1-4 της υπ’ αριθ. 55575/1.479/18.11.1965 Α.Υ.Ε. (ΦΕΚ 816/65 τ. Β΄). γ)Τας διατάξεις των άρθρ. 5 και 7 του Ν.Δ. 3710/1957 «περί τροποποιήσεως της περί διοικήσεως και ελέγχου του ΙΚΑ νομοθεσίας». δ)Το υπ’ αριθ. 15605/1966 εισηγητικόν σημείωμα των Ασφαλιστικών Υπηρεσιών (Δ/νσεως Υπαγωγής εις Ασφάλισιν) εις το οποίον διαλαμβάνονται οι υπέρ της επεκτάσεως της ασφαλίσεως συνηγορούντες λόγοι, αποφασίζει ομοφώνως: Την επέκτασιν της παρά τω ΙΚΑ ασφαλίσεως των εν άρθρ. 1 παρ. 2 Α.Ν. 1846/51 κλάδων εις το μη καταλαμβανόμενον υπό των διατάξεων του Ν.Δ. 3395/1955 προσωπικόν των ΣΕΚ ολοκλήρου του δικτύου της χώρας. Έναρξις εφαρμογής της ασφαλίσεως ορίζεται η πρώτη του μεθεπομένου μηνός της δημοσιεύσεως της παρούσης εις την Εφημερίδα της Κυβερνήσεως. 